Motî:avou 1 - Wikipedia

# Motî:avou 1

### Èn årtike di Wikipedia.

avou 1 I. [divancete] 1. e cpagneye di, e soçnêye di (sovint po des djins). On n' vike nén avou les moirts. I s' a maryi avou s' couzene. Dji so parint avou li. Il a fwait camaeråde avou mi. I fwait målåjhey di s' etinde avou lu. Po cnoxhe les djins, i fåt viker avou zels. F. avec. >> aler u cåzer avou ene sakî: hanter avou leye (lu). Gusse va avou l' feye Zowé.. F. fréquenter, sortir avec. >> tini avou ene sakî: li disfinde, awè les minmès idêyes ki lu. Franwal: ahåyant po: être partisan de, être du même bord que, protéger. >> fé avou ene sakî: a) ovrer avou lu. b) lyi aler racuzer les djins di s' payis (a èn innmi) I fjheut avou ls Almands. Fé avou l' diale. F. collaborer, pactiser. c) li comprinde et fé çou k' il inme bén. O botike, fåt sawè fé avou les djins. F. accueillir, recevoir. >> grognî avou ene sakî: esse e margaye avou lu (leye); >> mete avou: radjouter. >> èn rén awè avou lu:: èn pont aveur di cwårs sor lu. rl a: ki... avou. 2. k' a da sinne (apartinance). Ene tchambe avou èn ouxh padrî. >> èn nén esse avou rén: a) awè do bén, b) awè des rexhowes po s' saetchî foû d' ene aroke. Si on djåze di prôze nén racontrece, li walon n' est nén avou rén (L. Hendschel). On n' est nén avou rén cwand on-z a des bons bresses. F. ne pas être sans ressources. 3. tot s' siervant di. Dji lyi fjha sene avou m' mwin; I acsegnî ene sakî avou s' doet. Drovî l' ouxh avou ene clè. Il a stî spani avou on soret. >> On n' fwait rén avou rén: i fåt des cwårs assez po cmincî on bon comerce, po fé ene måjhon daccion. F. avec, à l'aide de, au moyen de. 4. dins l' afwaire di. I l' fåt mete å courant avou l' tchvå. Savoz bén, avou vosse fré ? Ké novele avou ça ? Li waibe cåze di tot çou k' a a vey avou l' walon. Dji n' so nén co bén abituwé avou ç' betchteu Microsoft la. To vas roed avou l' boure. F. au sujet de, à propos de, en ce qui concerne. 5. dé, ås ouys di. Il est foirt populaire avou les djins. F. auprès. 6. eneviè, årgår di. Il est deur avou ses efants. I fåt esse bon avou les biesses. F. envers. 7. a cåze di. Avou tot çoula, dj' a pierdou m' tins. Avou les plouves, les crompires vont pouri. F. à cause de. 8. pa. Il a ndalè avou l' prumî trin. Dji fouri rviersi avou les aiwes. F. par. 9. tot åyant Il a rivnou avou s' cawe inte ses djambes. Il a dmoré avou s' betch å lådje. F. - (pont d' divancete: rentrer la queue entre les pattes). 10. avou ça: a) mågré ça. Il est ddja vî et avou ça, il est co alant. F. malgré tout. b) et ådzeu do martchî. Et avou ça, il est biesse. Et avou ça k' elle est laide et viye ! F. en outre, en plus. >> gn a rén avou ça: a) parole d' escuze a ene sakî ki pinse k' il a fwait åk di må. F. Peu importe, c'est sans importance. b) response di "gråces, merci !" - Merci bråmint des côps, dai, Louwi. - Taijhoz vs, alez, gn a rén avou ça, don, vos ! >> oyi et avou ça ! rivént so ene afrirmåcion. F. oui, quoique... II. [adv.] tot s' siervant d' çoula, tot prindant çoula. To prinds l' locet et t' discôpes li troufe avou. C' est ene trop viye éndjole; gn a rén a fé avou. I n' a pupont d' ridôs, mi ome; i nd a nén ddja dandjî, et i fwait pus clair sins k' avou (J.F. Brackman). >> fé avou: sopoirter. Li Cminålté Francesse, nos fåt bén fé avou. Disfondowes: avou, avu, avë, avû; avè, avek. Etimolodjeye: latén "ab hoc" (did la).

Prin del pådje «http://wa.wikipedia.org../../../a/v/o/Mot%C3%AE%7Eavou_1.html»

##### Views

- Årtike
- Copene
- Modêye d' asteure

##### Cweri